钦定古今图书集成/方舆汇编/职方典/第1442卷 > 南宁府山川考二 府县志合载
## 钦定古今图书集成/方舆汇编/职方典/第1442卷 > 南宁府山川考二 府县志合载

横州

震龙山　在城北百里。崷崒齐云，为横、淳、宾、贵诸山之祖。山顶有潭，蛟龙所宫。潭泉一泓，下注山腰。石坎如白练垂天，冲射溅沫百丈。自下望之，飞花满空，分为三溜，至于山麓，散为九溪。多灵踪，多怪风雨，多异桃李。入者一任其食，怀之则迷归路。禄、蓝、东班之水出焉。四畔峰峦环立，亘数百里。

长寨山　一名“将军山” ，在城东二十里，形如端笏，为诸山领袖。岑猛墓在其巅。

古钵山　在州北七里，形如僧钵。上有慈感庙，腰有半山亭，有石甃大路。每春时，州人载酒游焉，为一州之镇。

秀林山　在州西南十里，林木郁秀。

鸣石山　在州境。《通志》引《山海经》以为长石之山，长石西有共水注于洛，洛在河南，与岭南不相属，横自有鸣石山也。

宝华山　在州南二十里。四时常有宝气见于山巅。形如翠屏，树色葱蒨，浓云拥罩，则为雨征，为郡山之宾。上有应天禅寺，建文帝像。唐时有二神僧骑虎鹿于其上，人每见之。今则仅为虎所往来。宋徐安国诗云：“秀出城南号宝华，翠微深处衲僧家。百年台殿归灰烬，一迳苍苔点落花。”

笔架山　在州西南十里，形如笔架。

丫髻山　去城九十里。双峰如髻。

天台山　：在城北八十里，俗呼为“大洼山。” 石顶方平，高岩品列如台，见乎百里之外。

大屏山　：在城北七十里，俗呼“沙牯山。” 高平入汉，形若屏风。

凤凰山　在州北七十里。

圣山　：在城西北四十里，即大瓠山。其支蜿蜒磅礡，龙奔云矗，突然而起。

仙女山　：在圣山之旁，与圣山并峙。

大路山　在城西二十里，有大路通永淳。山心有铺，盘郁万丈，逦迤而南，其上多竹木，樵者甚众。

九珠山　在钵岭左。九峰如珠，故名。

九凤山　在州西五里，九峰如凤。

斗山　：在城西五里。六峰如南斗，因名。

北山　负郭如扆，旧有报恩禅寺，四围有古墓，今改寺为“儒学” ，即州治。靠山

尖岵山　：在城北四十里，俗名“尖谷分锺屯东支过岭峡” ，即此山。

幺么山　在州北。有山，凤具五彩，飞则百鸟随之。有飞狸兽，肉翅如蝠，其上又产异茶，味香洁。独石山　在城西四十里。四山皆土，此独石分锺屯西支，蔓衍为山，夤缘大江在烟火周连中。绿矾山　在州西六十里，下有绿矾泉。

王托山　在锺屯中左。其支细嫩，蜿蜒陂陀，脱落陶墟，出龙谢，南望大瓠之馀支，东𫖯尖岵之全势。左右交牙，巽峰叠面。此山独崛，然中起，有俯视群山之象。

木力山　：与《王托山》并。

苍帽山　：在尖岵山东。隐辚郁𥗬，或断、或连，或为土垄，或为石。其山有泉，可以灌溉。

罗蚕山　在城东北二十里。平地突起如蚕立鱼山　，即小长寨。

长旗，山　木身，水脚，形如“展旗。”

空笼山　在城东十里。有窍贯山腰，东西晶然通明。昔人获一异禽，欲献于郡。至此，山禽脱笼飞去，献者空归，故名。

天窟山　山有二岩，南岩峒口有潭，澄深叵测。罗蚕之地多演泉，行于地中，总会于此。伏行洞底，至岩尽处，从石罅而出，瀺灂清泠，注于郁江，即石泉也。其中产嘉鱼，九十月间可捕。峒有二岐。《嶆䆗》窱深二里许，多怪石，多钟乳，多灵泉，多蝠，多燕。其旁覆处如长廊，其高突处如华盖，石笋突起如佛像，如狮如吼，坐者立者，𫖯者仰

者、歌者、舞者，种种倒垂，如莲花，如龙涎，如堆云。有石柱长十馀丈，直撑岩顶。西至尽处，豁然有窟通天，日光穿射，骤视横如玉柱，久之乃可辨。在州东三十里，俗名“月林湾。” 洞内乡人甃石为垣以避寇，垣之内必秉烛乃可行。其北岩原名“玉女岩” ，离数丈，在诸石峰中，南岩为其宾也。北唯一径通厥峒口。初入峒，一石俨如伏虎。入其堂，如穹窿而暗，少息渐可睹焉。东岐有老君像，冠裳云彩，岁变无常。前生小石台，台上有一石盘，常盛冷浆。西岐多坑，陷尽处亦石乳滴成危台，或如挂衣诸色相。其上亦一窟通天。

暗罗山　在城东五十里。独石临江，中有石室。龙牙山　在城南五十里。石如龙牙。

运表山　，从震龙山分干，东南行五十里而远，即此山。

定祥山　石峰森列，如戟、如戈，如阵，初合，如兵将溃。在城东五十里。

大岚山　在城南五里，重峦土山，磅礡三十馀里。

乌岩山　在城东六十里，伪汉主易名为乌蛮山。或云：汉时谷永招乌浒蛮人居之，故名。其麓有伏波将军庙，下即乌蛮滩，在古江口。

天马山　：在城南二十里，与宝华山并，俗呼为“案山。”

大麓山　：在城西南三十里。林木青翠，州治倚之。

席帽山　：离城南二十里，居宝华山之右，形如席帽。

巽山　在城东南十里，居席帽山之西北，障于水口，直奔大江，鹿江之水合焉，俗呼为“大岭。” 洪崖山　在城南五十里，东为灵山县界，西为横州界。

东山　在州东南八十里。巍峨数十丈，盘纡殆百里，屹然州之巽位，是多樟柟。武流之水出焉。东、西、南为灵山洪崖都，北为本州乐山乡，以其在灵山之东，故名。

那阳山　：在城东十里。

乐山　：在城东五十里。

《陆答山　与乐山并》。

青旗山　，在城东六十里。形如顿旗，树色苍翠。“伏波庙” 隔江相对，借形势焉。

火烟山　在城西北三十里，其势联络，奔腾百馀里。

飞龙山　，在州西一百五十里。昔有白龙飞去，故名。飞龙之水出焉。

逗口山　在州西南一百里，与灵山界。两崖逗合，中通一路，仅容一人行，故名。俗亦名为“豆蔻山” ，以其出豆蔻尔。

茶山　与“逗口” 相连，皆林木稠密。

天堂山　，一名“大王山” ，入茶山尽处。相传灵山有甯君者，居其顶成神。其山双峙，先有石桥可通，村民岁祀之。或忘其斧，复取之，见仙集焉。归以语人，雷遂震坼之。登高则望见钦州灵山封域。

雄龙山　，旧名“石楼” ，由大王冈入，路远，自《山拗邨》登之，路近，去州西八十里，乃江南诸山之最雄壮而高耸者。

独秀山　在雄龙之西，独佛岩之东。一山独耸，其麓平阔，面前有池，宜作穴。

石灰岭　在州之宋村

登高岭　过龙池塘，表东南百步至演武亭，又百步至迎宣门，从西入，上有敌台，有仙槎亭，西城跨其上。九日，州人于此登高。

乌石岭　，从登高顿跌而下，南望大江，乃旧儒学右臂一乳也。上为《吴误斋山房》。

马岭　在州北三十里

羊岭　在东北三十五里马岭之左。

白象岭　在城南五里，山形如象。

望州岭　在州南五里。由灵山而来，皆在山谷之中。行至此，忽睹州城苍松翠竹，奇峰远嶂，秀丽改观。行者皆欲望之，因名。

麻沙岭　在州东南

独镇岭　，灵山大路跨其上，左畔水出平南江，右畔水出鹿江。

分界岭　，其南为灵山界，在州西南一百一十里，其麓有大墟，横灵，乡民交通处。

金龟岭　在城东北二十里，形如伏龟罗蚕。诸山皆石，其色如黛，惟此石而衣土，草色独黄。母猪岩　在州东四十里，上有灵塘十二，𣸣泉溢出灌田。

空洞岩　，在城东三十里，俗呼“湴塘岩。” 石室玲

珑，层层有洞，中多奇石，皆青碧色。二层有石侧立，大如卧榻，击之声如铜鼓。其上复有一石，如龙舌下垂，以梯而上，复有一门，入复平旷，为第三层也。傍一门出，有平地一区若露台，下视甚峻。知州曾储以其五窍如星，更名“五星岩。” 凤凰岩　在城东四十里，形如飞凤，昂霄，石壁临江，洞门瞰水，必舟然后可通。攀缘而上，轩豁深长，可数十间。石乳云窦，丹穴仙床，奇怪幽閴，窈然别一天池。岩半有翠房，攀蹬而上，有一穴，仅可容身，匍匐而入，豁然宽敞。房前有台，左右悬乳如垂龙，中有柱如鳌足，旁有仙羊。窝。后有一窍相对，可通岩顶。晓日升时，日光穿出洞口。豹谷陈大纶大书“迎仙洞” 三字于内。

独佛岩　，在大王山东北，长可容二百馀人。山顶右有瀑布泉，飞聚于前成塘。左右前案，皆若楼台。

《石窟　》《陶墟》“石窟村，有窟容数十人。”

牛皮石　在州西七里，形如牛皮，上有立石，高二丈许，镌“横州” 二字，相传仙人所书。

《米贵》石　在州西，见则米贵。

豹子石　在州东二十里，形如蹲豹。

“地伏石　” 在苦竹滩下，长石伏江。

郁江　在城南州学前，形环如月，故又名月江，其源出广源。《山海经》曰：“郁水出象郡。” 今交趾地，广源州属，而东注南海是也。

清江　在城东十里。有嘉鱼穴，其源出旺泽陈汶石塘，初名“龙江。” 南流北乡鹤窦，合陶墟右溪，历石狗村合茅江，有龟头圮桥焉。东则藤寨一溪，过陶墟，左至龟头，与龙江合。又东零里龙潭，出水口黄村，过飞凤岭及从化之木祥村。又东一支出交椅石井，别流入焉。会而南转过马髀，易名“方水” ，有石鱼，有圮桥。东流，小溜江从马岭来，与壬水、长溪水入沙江塘。又东一溪入黄灵塘，与沙江底合流者总名之曰“清水。” 东行八里至滑石河，会分壁岭之右水，乃名“清江” ，入于郁江。

古江　在州东十里。其源出震龙山，经绿蓝罗村合锺黄水。出绿房山者，历茶村、鸦陂至乌蛮驿入郁江，有巡司焉。

鳄江　去州八十里，旁有鳄鱼穴，俗因立鳄水庙。今考州境无此江。尝闻乡老谓“绿蓝山有鳄水大王神。” 今绿蓝村江边有小庙，江水虽泛不淹，疑即是绿蓝水之异名。流至乌岩而为古江也。

平南江　其源出灵山县界，西历逗口山，东历盈、虎诸山，俱北流至江口入于“郁江。”

横槎江　其源出诸山谷，入于郁江。其下有滩，晋咸和间，有一枯槎，枝干扶疏，坚如铁石，其色如漆，黑光照人，横于滩上，故名。一名“槎浦。” 陈埠江　其源出钦州灵山界，经大埠石龟屯、庄墟，过凤凰三娘高岭，至龙门平塘村，入于郁江。中多材木竹筏谷货，广东山人于此造舟，今立盐埠。

鹿江　其源出灵山县界，经独镇岭，历簕竹、沙田，北流入郁江。

武流江　在城东南二十五里。源出灵山石塘营，北流过博白，合蚺蛇江入郁江。

怀西江　出兴业，北流，历武思营南界，入于郁江。

方水　，在州北十里，有石鱼。谚曰：“石鱼生羽翼，必有异人出。”

米埠水　在城西二十八里。其源出北乡鲤鱼潭，经苏光、硬叶、红山，合别流过佛子、甘乡、独石，又合离冲水入于郁江。

紫水　在大江西北岸梓潼庙前，离江十丈许一大平石，每春石前喷出紫水，流经学前及月江，大比岁候，为登科之兆。流长则中式者多，短则少，每每而验。若出于龙兴寺者不应。

施冲水　，其源出那地那缠，过永淳长冈，至火烟之上，为横淳屯田界限，入于郁江。

西竺水　，出南山两腋，流西津入郁江。

甜菜水　出诸大山谷，入郁江。

苦竹水　，在横州东四十五里，以傍多苦竹，故名。

灵犀水　在郁江上流。又名灵湾。相传潭中昔有二犀，每风息浪静，则出于潭岸顶有光彩。冷水　，在州西五十里。

游鱼洲　在州西七十里陈埠江上。形如游鱼，又如覆舟。

“白鹤洲　” ：在暗螺山下。

烟萝洲　在州东九十里鸟岩滩下，草木藤萝。

蓊蔚水云烟雾隐隐，俗讹为《盐萝洲》。

一洲　、二洲　、三洲　俱在州西三十里，下即滩。

治春湾　在州西四十五里，今小里埠。

龙母湾　在州西南四十里江口墟。

曹村湾　在州东五里。其源自宋邨白水塘，经九曲入郁江。

月林湾　在州东三十里。俗传水底有铁舟，大风雨时，见其浮于水面，或见于麻埠江心，或见于凰凤岩前。盖神物不常在耳。

煞船湾　在州东八十里乌蛮滩下。凡行舟下滩毕，在此湾泊少憩，方遣舟师回站。

磨面滩　在城西九十里，水路旋转如磨。《横槎》滩　在西南五十里。

三十里滩　在州西三十里，与三洲同长。鸡儿滩　，在州南三里。

苦竹滩　在东南三十五里。

乌蛮滩　在州东六十里。其滩极险，上有伏波祠，水道有龙门、三鬼、马槽、犁劈、锁匙、挂柁等名，延亘三十馀里。凡船往来，必虔祷之，因改名为“起敬滩。”

香稻溪　在州西一里。其源出绿衣莲花塘，经古钵山，旁产香稻，西来、海棠二桥跨焉，入郁江。𣸣塘　在马岭之右，有汎泉焉。

震龙潭　在州北一百里震龙山上。水自山顶涌出，分为九溪：二溪流出宾州独塞界，二溪流出贵县云表界，一溪流出横州绿蓝界，四溪流出永淳灵竹乡界，潭常藏龙。嘉靖间，有客龙来斗，崩石倒树。

零里潭　在州西北六十里零李村后，东北流入毛江。

鲤鱼潭　：距州西北六十里。在陂垄村。流入米埠江。

蚺蛇涧　其源出山心铺，至西津入于郁江。横石矶　在州东八十里乌岩滩下，行舟至此，始戒严上滩。

龙池　在州北，即唐贞观中所陷池。宋守徐安国诗：“为谷为陵事已非，灵源汇泽发光辉。有时风雨连村暗，夜半龙游古钵归。”

古辣泉　在州境内。《桂海虞衡志》：“古辣，乃宾、横间墟名。以墟中泉酿酒，既熟不煮，但埋之土中，日足取出。色浅红，味甘而致远，虽行暴日中，不亟坏，南州珍之。” 宋守徐安国诗有“古辣觞客醉” 之句。

瀑布泉　在州南三十里宝华山背雷公岭。泉自山顶石槽中直下，长数十丈，形如挂练，清寒沁骨。

荫龙泉　在钵山顶。庙傍井下，四时澄注不绝，亦灵泉也。慈感夫人据山泉而效灵，若岁大旱，官民用求雨泽。登山汲水，无祷弗应。

六嘉井　在博合墟，阔二尺，深三尺，有力。水井栏泉水喷出沙泥中，其色清冽特异，其味隽永可嘉。绕村数百口家取之，随取随足。即岁大旱，流注如常。若以酿酒，色味久藏不变，乡人又称为“酒泉。” 今在城铺家井以千计。虽自便，然腥秽之气，不宜煎药，不宜烹茗。且冬月干涸，竟取汲于大江，徒凿伤龙脉耳。

井头井　：在那阳村。唐贞观时，本邨出淑惠夫人及陈四斗姊弟同胞，传为此井灵异所钟。一时士客官民，络绎往观，乡人惮于供应，曾用木石填塞。今泉水自旁孔渍出，四时不竭。那阳一大邨，民咸取汲焉。色亦清澈，但气味略弱，不甚凛冽。

南门井　在南城外，通大街，四时不竭。

陈公井　在州治月台东。嘉靖二十二年，摄州印思恩府同知陈大濩凿。崇祯二年，知州王宠命石工覆石井栏，因构清泉亭于上，额曰“井养不穷。”

关帝庙井　在南门外关帝庙左。

卫前井　在驯象卫门之西。

局内井　在迎宣门内。以上在城厢计五井，旧名为“五星井。” 皆由人力穿凿成者。村乡计二井，其天造地设者，合为七星井。俱堪咀嚼。然以六嘉井为第一。

永淳县

龙章山　，在县北四十五里。昔有龙出入此山，文彩炳然。

挂榜山　在县西北。石壁临江，宛如挂榜。鱼。流山　，在城西六十里，潦涨滩急，鱼自顺流而下。

凤凰山　在县南十里，近三洲村。

司中山　：在城西北五十里。产铁力、樟、楠诸大木。兵燹后，人回故址，起造屋宇，大者砍伐殆尽。林公岭　在城南六十里。昔有林姓者隐此，故名。

大人岭　在城北五十里。其峰高耸，上有古寨，乡人避寇之处。

雷峰岭　在县北岸一里，有雷庙。又岭顶周围有一蹊径圆绕，旧传雷神起震而成，亦一异也。登高岭　在城西里许。九月九日邑人登游，放风筝以为乐。

珠岩　紫水出焉

雷破岩　：在城东三十里。石崖如壁，下有刘大王庙。

游鱼石　在城东，江水涸则见。

头巾石　形如儒巾，故名。与雷破岩对，河险急。大江　在城西，即郁江，环绕县治北、东南三方，“经横州为槎江，经浔州与北江、黔水合，经梧州与府江、漓水合，东南入于海。”

东斑江　在城东北五里，源出横州震龙山，经县急水邨入于大江。按《县志》在县西北，经急水、露墟、甘塘、石岭入于大海。按《明一统志》源出宾州领方县界，流于郁江。

秋风江　在县西南三十里。源出灵山县界，入于大江。

永东江　在城东一里。一左源出梁鸡，经滑石，一右源出石恢朗。二水会于青滩，合入县郁江东岸。

灵犀水　即珠岩前水。旧传水底石窟有犀牛眠焉。

牛练滩　在县南七十里。中有石形如牛，故名。“野鹤滩　” ，在大江县西五里。

燕子滩　在县西八里

渌境滩　在县西十里。水涸无恙，涝涨则险恶。遇发时，潆洄湍急，哮吼之声似雷鸣虎啸，深窝注下，少顷瀑出，力能覆舟。

石洲滩　在县西二十里。

泊滩　在县西二十五里。

流鱼滩　在县西三十里。涝涨滩急，鱼顺而下，不能复上。

龙泉　在县西十五里。有石洞，洞有石窦，通大江。

牛涧泉　在县南五里。以水煮饭，饭上寸许如桃花色，乃不常见，间一有之。

雷破矶　在大江县东三十里，险急，上石岩，有“刘大王庙” 在焉。

上思州

十万山　距州八十里。群峰前后巑岏，为百溪发源处。

三台山　在州北十里，一名“文岭。”

朝拜山　在州前，一名“六马岭” ，其形如拜。狮山　在州北一里，蹲踞若狮，一名“思山” ，州因此名。

凤凰山　，在州西十里许，其形似凤。《明一统志》：“在州南二十里。”

王侯山　在凤凰山北，上有廨址，一名“王侯寨。” 柳槐山　在王侯山东一里，柳槐多生之，故名。东晓山　在州东十里，乃夏旭方隅。

望州山　在州北十里。北乡。路历其上，即眺州治。

炼铜山　在州东，有三百谷口。

达追山　在州阳岭。四面石壁，山半有泉如瀑布，下注成溪。

蕾西山　距东晓山十里。

架梁山　“界东北两乡，势直入州。”

大吉山　：距州七十里，在东乡界。草木蔽芾，视群山独高。

怅山　与大吉山相表里。弄朴山，　在州方岭西。

东坛山　在州西三十里。

蕾林山　：在凤凰山西首。吴总戎征镠，屯兵于上。

东香山　在州北四十里，豺狼时出，上有“弄怀山” 三大字。又有弄怀岩，山峻河深，怪石叠见。渌玉山　，在望州山侧。凡雷出其上则雨，土民候为阴晴。

北梯岭　在州北三十里，路险若梯。

排阳岭　去州十八里

恃武岭　在州前左高百丈，上有土城，世传汉伏波征交趾立之。

回车岭　有土城，与恃武岭对。

蕾强岭　在龙跳滩南三里。

四方岭　在州西三十里。其势嵬拔，四面方正，上有潭。

独秀峰　在州东南五里。群山纠纷，左右对峙。美丽岩　在弄怀之左，中有奇石如莲座。甘燕岩　在恃武岭麓。

弄怀岩　，在州北四十里，山峻洞深，怪石重叠，入洞者必然火乃能行。知州周璞刻“弄怀山” 三字于岩嵋。

剥甘岩　在州西六十里。

上思江　在州治西南，源出十万山。

明江　源发自十万山派，至那板等溪，曲折二百里，达州而西，合明平为左江，入大河归于海。东丽峡　，在州西八里，两山相丽，对明江水。“驮龙溪　” ，发源自北龙岭，南注狮山，合渌盎溪二里，环州北，达于明江。

《驮造》溪　源发自东晓山。

《驮怀溪　》：发源自凤凰山，派北注明江。

淰《况溪　》。“自蕾西山，发源东逝。”

剥邓溪　自弄朴山发源，南至那渠下入于明江。

《驮桃溪　》，发源自东香山来。

驮白溪　即驮桃溪之总派，出邕州必由之。龙跳溪　，即扳龙溪，去州五里，上平下锐，世传以龙跃，故名。岩穴数口，春水集则鱼集于岩，年之丰歉卜焉。

“那板溪　　　。” 《渌浪》溪　　　。《懒麻溪》。

冲榜溪　　　、渌郁溪　。以上诸溪，皆十万山发源，会于明江。

那卯树溪　　、阮朗溪　　　、波急溪　，以上三溪，自十万山发源，合于驮仆溪。

狮子潭　：在独秀峰后三里。水面一石，蹲踞昂首若狮云。

葫芦潭　在扳龙滩上明江侧。世传“有村陷成潭。”

汪水潭　一名“龙潭” ，即明江派。在狮子潭上一里，祷雨辄应。

汪盟潭　在板门村下，距州五十里。上有黄平章墓，时或有变故，则闻鼓乐鸣于岩中。

金印潭　，原名剥驮潭，在州南，离城五里，潭深水清。明弘武二年，因土官黄冨、黄鉴昆弟争袭，弃印于潭中。后遇风雨大作，其印自浮，故名为“金印潭。” 因其昆弟之变，遂改土设流。

福泉　：源出州西北坎，知州詹世龙开。因民受其福之义，故曰“福泉。”

温泉　，在三台山之东五里。若时丰泉始瀑，其水冬热夏寒。

“剥耳泉　” ：在剥山石内涌出。

“天池　” 在四方岭之巅。

学宫池　在学宫前

东陂池　在城外，上下二口，周岁蓄鱼。

莲陂池　：在东郭城隍庙前。

渠渴陂　在武奋门外一里。嘉靖十四年，陈世瞻集土为“岖。”

派阙陂　在狮山后

下雷州

笔架山　在州前

崇寿山　在州后

地轴山　：在城南一里。

香山　：在城西北一里。

朝佛山　：在城南二里。

天关山　：在城北一里。川无考。

迁隆峒

四方岭

湖润寨

山石巉岩，但无名山可纪。